CELEX: 32013R1398
Language: sl
Date: 2013-12-18 00:00:00
Title: Izvedbena uredba Komisije (EU) št. 1398/2013 z dne 18. decembra 2013 o izvajanju odbitkov od ribolovnega napora, ki je bil za leto 2013 dodeljen Združenemu kraljestvu za pokrovače, velike rakovice in morske pajke, zaradi prelova v preteklem letu

21.12.2013   
            
            
               SL
            
            
               Uradni list Evropske unije
            
            
               L 349/56
            
         IZVEDBENA UREDBA KOMISIJE (EU) št. 1398/2013
   z dne 18. decembra 2013
   o izvajanju odbitkov od ribolovnega napora, ki je bil za leto 2013 dodeljen Združenemu kraljestvu za pokrovače, velike rakovice in morske pajke, zaradi prelova v preteklem letu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 106(1) in (2) Uredbe,
   ob upoštevanju naslednjega:
   
               (1)
            
            
               Z Uredbo Sveta (ES) št. 1415/2004 z dne 19. julija 2004 o določitvi največje dovoljene letne količine ribolovnega napora za nekatera ribolovna območja in vrste ribištva (2) je bil Združenemu kraljestvu dodeljen največji dovoljeni letni ribolovni napor za pokrovače na območju ICES VII ter za velike rakovice in morske pajke na območju ICES VII.
            
         
               (2)
            
            
               Največji dovoljeni ribolovni napor za pokrovače za leto 2012 se je, potem ko je Združeno kraljestvo izmenjalo ribolovne možnosti z Irsko in Nizozemsko v skladu s členom 20(5) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (3), s 3 315 619 kW na dan povečal na 3 550 619 kW na dan.
            
         
               (3)
            
            
               Na podlagi inšpekcijskih pregledov, opravljenih v Združenem kraljestvu v skladu z Uredbo (ES) št. 1224/2009, in nadaljnjih poizvedb pri organih Združenega kraljestva je Komisija ugotovila nedoslednosti med podatki, ki so bili Komisiji sporočeni v skladu s členom 33 navedene uredbe, in dejanskim ribolovnim naporom plovil, ki plujejo pod zastavo Združenega kraljestva, v letu 2012 za pokrovače, velike rakovice in morske pajke na območju ICES VII. Te razlike kažejo, da je bil ribolovni napor ribiških plovil Združenega kraljestva v letu 2012 večji od dodeljenega napora za to ladjevje, ki je določen v Uredbi (ES) št. 1415/2004 in prilagojen v skladu z Uredbo (ES) št. 2371/2002. Na podlagi dokazov, zbranih v okviru preiskave in poizvedb, Komisija ugotavlja, da je ta država članica presegla svoj največji dovoljeni ribolovni napor za leto 2012, in sicer pri pokrovačah za 451 641 kW na dan in pri velikih rakovicah in morskih pajkih za 38 462 kW na dan.
            
         
               (4)
            
            
               Kadar Komisija ugotovi, da je država članica presegla ribolovni napor, ki ji je bil dodeljen, v skladu s členom 106(1) Uredbe (ES) št. 1224/2009 izvede odbitke od dodelitev prihodnjega ribolovnega napora navedene države članice.
            
         
               (5)
            
            
               Člen 106(2) Uredbe (ES) št. 1224/2009 določa, da se odbitki od ribolovnega napora izvedejo v naslednjem letu ali letih z uporabo določenega množilnega količnika iz navedenega odstavka.
            
         
               (6)
            
            
               Zato je primerno izvesti odbitke od ribolovnega napora, ki je bil Združenemu kraljestvu v letu 2013 dodeljen za pokrovače, velike rakovice in morske pajke na območju ICES VII –
            
         SPREJELA NASLEDNJO UREDBO:
   Člen 1
   Največji dovoljeni letni ribolovni napor, določen v Uredbi (ES) št. 1415/2004 za pokrovače, velike rakovice in morske pajke na območju ICES VII, se za Združeno kraljestvo za leto 2013 zmanjša v skladu s Prilogo.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 1.
   
      (2)  UL L 258, 5.8.2004, str. 1.
   
      (3)  UL L 358, 31.12.2002, str. 59.
   
      PRILOGA
      
                  Vrsta
               
               
                  Prvotni največji dovoljeni ribolovni napor za leto 2012 (1)
                  
               
               
                  Prilagojeni največji dovoljeni ribolovni napor za leto 2012
               
               
                  Ugotovljeni uporabljeni ribolovni napor za leto 2012
               
               
                  Razlika med največjim dovoljenim naporom in uporabljenim naporom (prekoračitev)
               
               
                  Množilni količnik iz člena 106(2) Uredbe (ES) št. 1224/2009
               
               
                  Odbitek za leto 2013
               
            
                  Pokrovače na območju ICES VII
               
               
                  3 315 619
               
               
                  3 550 619
               
               
                  4 002 260
               
               
                  451 641
                  (12,7 % največjega dovoljenega napora za leto 2012)
               
               
                  541 969
                  (prekoračitev * 1,2)
               
               
                  541 969
               
            
                  Velike rakovice in morski pajki na območju ICES VII
               
               
                  543 366
               
               
                  543 366
               
               
                  581 828
               
               
                  38 462
                  (7 % največjega dovoljenega napora za leto 2012)
               
               
                  42 308
                  (prekoračitev * 1,1)
               
               
                  42 308
               
            
         (1)  Uredba Sveta (ES) št. 1415/2004 (UL L 258, 5.8.2004, str. 1).